ai4bharat/Pralekha huggingface dataset:
కార్మిక, ఉపాధికల్పన మంత్రిత్వ శాఖ
అక్టోబర్ 2020లో ఈపిఎఫ్ఓలో కొత్తగా 11.55 లక్షల సభ్యుల చేరిక
ప్రస్తుత ఆర్ధిక సంవత్సరంలో ఉద్యోగుల భవిష్య నిధి సంస్థ  లో కొత్తగా 39. 33లక్షల మంది సభ్యులు చేరారు. తాజా సభ్యుల సంఖ్యతో సంస్థ గణాంకాలను విడుదల చేసింది. 2020 డిసెంబర్ 20 వ తేదీన విడుదల చేసిన గణాంకాల ప్రకారం 2020 అక్టోబర్ నెలలో సంస్థలో 11. 55 లక్షల మంది సభ్యులుగా చేరారని వెల్లడవుతున్నది. కోవిడ్-19 వ్యాప్తి తరువాత విధించిన లాక్ డౌన్ ఈపిఎఫ్ఓపై ప్రభావాన్ని చూపాయి. అయితే, ప్రస్తుతం పరిస్థితులు కుదుటపడడం ప్రారంభించడం తో ఈపిఎఫ్ఓ సభ్యుల సంఖ్య పెరుగుతున్నది. 2020 అక్టోబర్ నెలలో ఈపిఎఫ్ఓలో కొత్తగా 11.55 లక్షల మంది సభ్యత్వం తీసుకున్నారు. 2019 అక్టోబర్ నెలలో తో పోల్చిచూస్తే ఇది 56శాతం ఎక్కువ. 2019 అక్టోబర్ లో 7. 39 లక్షల సభ్యత్వాలు నమోదు అయ్యాయి. దీనిని పరిశీలిస్తే కొవిడ్ రాక ముందటి పరిస్థితి నెలకొంటున్నదని చెప్పవచ్చును.
2020 అక్టోబర్ లో 7. 15 లక్షల మంది సభ్యులుగా చేరారు. ఇదే నెలలో దాదాపు 2. 40 లక్షల మంది ఈపిఎఫ్ఓ నుంచి తప్పుకున్నారు. ఈపిఎఫ్ఓ సభ్యత్వాన్ని రద్దు చేసుకున్న వారిలో తిరిగి 6. 80 లక్షల మంది సభ్యులుగా చేరారు. ఈపిఎఫ్ఓ పరిధిలోకి వచ్చే సంస్థలలో కొత్తగా ఉద్యోగాలు పొందినప్పటికీ వీరు తమ పూర్వ ఖాతాలను కొనసాగిస్తున్నారు. ఖాతాలను మూసివేయకుండా వాటినే కొత్త సంస్థలకు బదిలీ చేసుకోవడంతో ఇది సాధ్యమవుతుంది. భారతదేశంలో కొవిడ్ తగ్గుముఖం పట్టడంతో వీరు తిరిగి తమ ఉద్యోగాలలో చేరుతూ ఈపిఎఫ్ఓ ఖాతాలను పునరుద్ధరించుకుంటున్నారు.
వయస్సువారిగా సభ్యుల వివరాలను పరిశీలిస్తే అక్టోబర్ నెలలో ఈపిఎఫ్ఓలో18-25 మధ్య వయస్సులో ఉన్నవారు అత్యధికంగా సభ్యులుగా చేరారు. 18-25 మధ్య వయస్సు ఉన్నవారిని తొలిసారిగా ఉపాధి పొందిన వారీగా పరిగణించవచ్చును.వీరు ఈపిఎఫ్ఓపై విశ్వాసాన్ని ఉంచుతూ సభ్యత్వం పొందారు. మొత్తం సభ్యత్వం పొందిన వారిలో వీరు 50% వరకు ఉన్నారు.
గణాంకాలను రాష్ట్రాలవారీగా సభ్యుల సంఖ్యను పరిశీలిస్తే మహారాష్ట్ర, తమిళనాడు,గుజరాత్, కర్ణాటక,హర్యానా రాష్ట్రాలు నూతన సభ్యుల నమోదులో ముందున్నాయి. ప్రస్తుత ఆర్ధిక సంవత్సరం మొదటి ఏడు నెలల్లో సభ్యులుగా చేరినవారిలో ఈ రాష్ట్రాలకు చెందినవారు 53%వరకు ఉన్నారు.
పరిశ్రమలవారీగా చూస్తే " ప్రత్యేక తరగతి"  జాభితా కిందకి వచ్చేవారు ప్రస్తుత ఆర్ధిక సంవత్సరంలో అత్యధికంగా 60% వరకు సభ్యులుగా ఉన్నారు. భవన నిర్మాణం, వ్యాపార సంస్థలు, ఇంజినీరింగ్, ఎలక్ట్రికల్ మెకానికల్, సాధారణ ఇంజనీరింగ్ రంగాలలో పనిచేస్తున్నవారు కూడా ఈపిఎఫ్ఓ సభ్యులుగా చేరుతున్నారు. దీనితో కొవిడ్ కష్టాలు తీరినట్టు భావించవచ్చును.
2020అక్టోబర్ నెలలో 2. 08 లక్షల మంది మహిళలు ఈపిఎఫ్ఓ సభ్యులుగా చేరారు. కొత్తగా ఈపిఎఫ్ఓ సభ్యత్వం వారిలో మహిళల సంఖ్య 21% గా ఉంది. సంఘటిత రంగానికి చెందిన ఉద్యోగులకు సామా జిక భద్రత కల్పించే విషయంలో దేశంలో ఈపిఎఫ్ఓ అగ్ర స్థానంలో ఉంది. ప్రావిడెంట్ ఫండ్, భీమా,పెన్షన్ సౌకర్యాలను కలగచేస్తున్న ఈపిఎఫ్ఓ లక్షలాది మంది ఉద్యోగులగు అండగా నిలుస్తున్నది.ఈపిఎఫ్ఓ సభ్యుల వివరాలను ప్రతి నెలా నమోధు చేయడం నిరంతర ప్రక్రియగా సాగుతున్నది.
మహిళా, శిశు అభివృద్ధి మంత్రిత్వ శాఖ
ఆరు కేటగిరీలలో అసాధారణ విజయాలు సాధించిన 11 మంది పిల్లలకు రేపు ప్రధాన మంత్రి రాష్ట్రీయ బాల పురస్కార్ 2023ని ప్రదానం చేయనున్న భారత రాష్ట్రపతి
జనవరి 24న అవార్డు గ్రహీతలతో ప్రధాన మంత్రి సంభాషించనున్నారు
సహాయ మంత్రి డాక్టర్ ముంజ్పరా మహేంద్రభాయ్ సమక్షంలో మహిళా శిశు అభివృద్ధి మంత్రి శ్రీమతి. స్మృతి జుబిన్ ఇరానీ పిల్లలను అభినందిస్తూ వారితో సంభాషించనున్నారు.
11 రాష్ట్రాలు మరియు యుటిలకు చెందిన అవార్డు గ్రహీతలలో 6 మంది అబ్బాయిలు మరియు 5 మంది బాలికలు ఉన్నారు
ప్రధాన మంత్రి రాష్ట్రీయ బాల పురస్కార్ యొక్క ప్రతి అవార్డు గ్రహీతకు పతకం, రూ. 1 లక్ష నగదు బహుమతి మరియు సర్టిఫికేట్ ఇవ్వబడుతుంది.
భారత రాష్ట్రపతి శ్రీమతి. ద్రౌపది ముర్ము రేపు అంటే 23 జనవరి 2023న విజ్ఞాన్ భవన్లో జరిగే అవార్డు వేడుకలో 11 మంది అసాధారణమైన పిల్లలకు ప్రధాన మంత్రి రాష్ట్రీయ బాల పురస్కారం, 2023ని ప్రదానం చేస్తారు.
ప్రధాన మంత్రి శ్రీ నరేంద్ర మోదీ 24 జనవరి 2023న ప్రధాన మంత్రి రాష్ట్రీయ బాల పురస్కార గ్రహీతలతో సంభాషించనున్నారు.
మహిళా శిశు అభివృద్ధి మంత్రి శ్రీమతి. స్మృతి జుబిన్ ఇరానీ జనవరి 24,2023 న సహాయ మంత్రి డాక్టర్ ముంజ్పరా మహేంద్రభాయ్ సమక్షంలో వారి వారి కేటగిరీలలో వారి శ్రేష్టమైన ప్రతిభా పాటవాలు ప్రదర్శించిన పిల్లలతో సంభాషిస్తారు వారిని అభినందిస్తారు.
భారత ప్రభుత్వం వారి అసాధారణ విజయాలకు శ్రేష్టమైన ప్రతిభా పాటవాలు ప్రదర్శించిన పిల్లలకు ప్రధాన మంత్రి రాష్ట్రీయ బాల్ పురస్కార్ అవార్డును అందజేస్తుంది. 5 నుండి 18 సంవత్సరాల వయస్సు గల పిల్లలకు వారు కళ, సంస్కృతి, శౌర్యం, నూతన ఆవిష్కరణ, పాండిత్యం, సామాజిక సేవ మరియు క్రీడలు వంటి ఆరు విభాగాలలో అత్యుత్తమ ప్రతిభ కనబరిచినందుకు ఈ అవార్డులు అందజేయబడతాయి. ఇవి జాతీయ గుర్తింపుకు అర్హమైనవి. పీ ఎం ఆర్ బీ పీ అవార్డు పొందిన ప్రతి ఒక్కరికి పతకం, రూ. 1 లక్ష నగదు బహుమతి మరియు సర్టిఫికేట్ ఇవ్వబడుతుంది.
ఈ సంవత్సరం దేశంలోని అన్ని ప్రాంతాల నుండి కళ మరియు సంస్కృతి , శౌర్యం , నూతన ఆవిష్కరణ , సామాజిక సేవ , మరియు క్రీడలు  వంటి అంశాల నుంచి ఎంపిక చేయబడిన 11 మంది పిల్లలకు ప్రధాన మంత్రి రాష్ట్రీయ బాల పురస్కారం ప్రదానం చేస్తారు.
ఉక్కు మంత్రిత్వ శాఖ
పరిశోధనా, అభివృద్ధి ప్రాజెక్ట్ల కోసం చేతులు కలిపిన నేషనల్ మినరల్ డెవలప్మెంట్ కార్పొరేషన్, సీఎస్ఐఆర్
నేషనల్ మినరల్ డెవలప్మెంట్ కార్పొరేషన్  పరిశోధనా, అభివృద్ధి సెంటర్ , సీఎస్ఐఆర్-ఐ–ఎంఎంటీలు... జాయింట్ రీసెర్చ్ అండ్ డెవలప్మెంట్ ప్రాజెక్ట్ల కోసం ఒక అవగాహన ఒప్పందం కుదుర్చుకున్నాయి. ఎన్ఎండీసీ, సీఎండీ సుమిత్ దేబ్ , సీఎస్ఐఆర్-ఐఎంఎంటీ డైరెక్టర్ డాక్టర్ ఎస్. బసు సమక్షంలో ఈ ఎంఓయూ కుదిరింది. ఎన్ఎండీసీ , సీఎస్ఐఆర్-ఐ–ఎంఎంటీ మధ్య సహకారం వల్ల భారతీయ ఖనిజ పరిశ్రమను స్వయం ఆధారితంగా మార్చడానికి వీలవుతుంది. రెండు సంస్థలు కలిసి స్వదేశీ సాంకేతిక పరిజ్ఞానాన్ని అభివృద్ధి చేస్తాయి. సీఎస్ఐఆర్ -ఐఎంఎంటీ , ఎన్ఎండీసీ పరిశోధనా, అభివృద్ధి సెంటర్ అపారమైన పరిజ్ఞానాన్ని , అనుభవాన్ని.. తక్కువ & లీన్ గ్రేడ్ ఇనుప ఖనిజం ప్రాసెసింగ్, బొగ్గు లబ్ధి, గనుల వ్యర్థాల వినియోగం, మురికి రవాణా , టంగ్స్టన్ రికవరీలో పరిశోధన కోసం జాయింట్ వెంచర్ ఉపయోగించుకుంటుంది. ఈ ఎమ్ఒయుపై ఎస్కె చౌరసియా, జిఎమ్ , ఎన్ఎండిసి , డాక్టర్ అశోక్ సాహు, చీఫ్ సైంటిస్ట్ & హెడ్ ఎస్పీబీడీ, సీఎస్ఐఆర్-ఐఎంఎంటీ, భువనేశ్వర్ సంతకం చేశారు. ఈ సందర్భంగా సిఎండి ఎన్ఎండిసి సుమిత్ దేబ్ మాట్లాడుతూ, "భారత మైనింగ్ రంగం స్వయం ఆధారిత యుగంలోకి ప్రవేశిస్తున్నది. మైనింగ్లో స్వదేశీ సాంకేతిక పరిజ్ఞానాన్ని పెంచడానికి ఎన్ఎండిసి పెట్టుబడులు పెడుతోంది. సీఎస్ఐఆర్-ఐ–ఎంఎంటీ తో ఈ సహకారం ఆ దిశగా ఒక ముఖ్యమైన అడుగు" అని అన్నారు.
గ్రామీణాభివృద్ధి మంత్రిత్వ శాఖ
స్వయం సహాయక బృందాల నెట్వర్క్ ద్వారా గ్రామీణ ప్రజలు కరోనా నిబంధనలను పాటించడం, ఆరోగ్యాన్ని కాపాడుకోవడం, కొవిడ్-19టీకాల తీసుకోవడాన్ని దీన్దయాళ్ అంత్యోదయ యోజన- జాతీయ గ్రామీణ జీవనోపాధి మిషన్లు ప్రోత్సహిస్తున్నాయి
టైర్ 2 , 3 పట్టణాలు సహా అన్ని చోట్లా ఇటీవల కొవిడ్-19కేసులలో వేగవంతమైన పెరుగుదలను, వైరస్ వ్యాప్తిని ఆపడానికి తక్షణ చర్యలు అవసరం. ఇందుకోసం గ్రామీణాభివృద్ధి మంత్రిత్వ శాఖ దీన్దయాళ్ అంత్యోదయ యోజన- జాతీయ గ్రామీణ జీవనోపాధి మిషన్ అధికారులు ఆన్లైన్ శిక్షణలను ప్రారంభించారు. దేశంలోని 69 లక్షలకు పైగా స్వయం సహాయక బృందాల లకు తర్ఫీదును ఇస్తున్నారు. కొవిడ్-19 టీకా వేయించుకోవడం, కొవిడ్-19 ప్రొటోకాల్స్ను పాటించడం, ఆరోగ్యం సంరక్షణ విధానాలు, రోగనిరోధక శక్తి పెంచుకోవడంపై అవగాహన కలిగించడం ఈ కార్యక్రమం ఉద్దేశం. ఈ శిక్షణా ఈ కార్యక్రమాలు 2021 ఏప్రిల్ 8 నుండి జాతీయ స్థాయిలో ప్రారంభమయ్యాయి. తరువాత స్వయం సహాయక బృంద సభ్యులకు క్షేత్రస్థాయి శిక్షణ ఉంటుంది. గత జూన్ లో గ్రామీణాభివృద్ధి మంత్రిత్వ శాఖ నేతృత్వంలోని కొవిడ్-19 నివారణ చర్యలపై ఇది వరకే ఇచ్చిన శిక్షణలకు ఇది కొనసాగింపు. రాష్ట్ర, జిల్లా , బ్లాక్ స్థాయిలోని ప్రధాన శిక్షకులకు , ముఖ్య సిబ్బందికి జాతీయ స్థాయి రిసోర్స్ పర్సన్లు శిక్షణ ఇస్తారు. మాస్టర్ ట్రైనర్లు క్లస్టర్ స్థాయి ఫెడరేషన్ ఆఫీస్ బేరర్లకు, సోషల్ యాక్షన్ కమిటీ సభ్యులకు, కమ్యూనిటీ రిసోర్స్ పర్సన్స్  , కమ్యూనిటీ కేడర్కు తర్ఫీదు ఇస్తారు. శిక్షణ పొందిన సిఆర్పిలు స్వయం సహాయక సంఘ సభ్యులకు, ఇతర సంఘ సభ్యులకు గ్రామ స్థాయిలో శిక్షణ ఇస్తారు. ముఖ్యమైన సందేశాలను స్వయం సహాయక సంఘాల నాయకులు వివిధ మాధ్యమాల ద్వారా ప్రచారం చేస్తారు. వీటిలో కరపత్రాలు పంచడం, ప్రకటనలు ఇవ్వడం, గోడ రచనలు, రంగోళీలు వేయడం వంటివి ఉంటాయి. శారీరక దూర నిబంధనలకు కట్టుబడి చిన్న సమూహాలతో సమావేశాలు ఉంటాయి. దీనిని సులభతరం చేయడానికి 29 రాష్ట్రాలు , 5 కేంద్రపాలిత ప్రాంతాల నుండి వచ్చిన రాష్ట్ర మిషన్ సిబ్బంది కోసం ఏప్రిల్ 8, 21 న ఆన్లైన్ శిక్షణ ఇచ్చారు.
ఈ శిక్షణా కార్యక్రమాల్లో కొవిడ్-19 నివారణ చర్యలు, పాటించాల్సిన నిబంధనలు, కొవిడ్-19 వ్యాక్సిన్లను పొందే సమాచారం వంటి వాటి గురించి వివరించారు. కొవిడ్ నిబంధనలు, టీకా ప్రాముఖ్యత, టీకా షెడ్యూల్, ప్రతి టీకాకు రెండు మోతాదుల మధ్య అంతరం, టీకా నమోదు , ధృవీకరణ గురించి కూడా విశదీకరించారు. రెండు టీకాలతో కలిగే దుష్ప్రభావాలకు సంబంధించిన భయాలను పోగొట్టడం కూడా ఈ కార్యక్రమాల లక్ష్యం. ఈ సెషన్లు ప్రజారోగ్య వ్యవస్థ పట్ల నమ్మకాన్ని పెంచుతాయి. వివిధ మత , సాంస్కృతిక సమూహాలు టీకాలకు వ్యతిరేకంగా ఏర్పరుచుకున్న అపోహలను తొలగిస్తాయి. లింగపరమైన పక్షపాతాలను కూడా పరిష్కరిస్తాయి. టీకా స్వీకరించడానికి పురుషులకు ప్రాధాన్యత ఇస్తారు. ఆరోగ్య సంరోణ , పోషకాహార సేవలు , అందుబాటులో ఉన్న సామాజిక భద్రతా పథకాలకు సంబంధించిన సమాచారంతో పాటు అన్ని వయసులవారికి నిర్దిష్ట ఆరోగ్య ప్రమాదాలపైనా అవగాహన కలిగిస్తాయి. నిరంతరం మంచి ఆహారం తీసుకోవడం, ముఖ్యంగా స్థానికంగా లభించే పోషకమైన ఆహారాల ద్వారా కూడా వ్యాధితో పోరాడటానికి వ్యక్తి రోగనిరోధక శక్తిని పెంచుకోవచ్చని శిక్షణా కార్యక్రమాల్లో వివరిస్తున్నారు.
రక్షణ మంత్రిత్వ శాఖ
ఎయిర్ ఆఫీసర్-ఇన్-ఛార్జ్ అడ్మినిస్ట్రేషన్ గా బాధ్యతలు స్వీకరించిన ఎయిర్ మార్షల్ రాజేష్ కుమార్ ఆనంద్, విఎస్ఎం
విశిష్ఠ సేవా పతకగ్రహీత ఎయిర్ మార్షల్ రాజేష్ కుమార్ ఆనంద్ ఎయిర్ ఆఫీసర్-ఇన్-చార్జ్ అడ్మినిస్ట్రేషన్ గా 01 జూన్ 2023న బాధ్యతలు స్వీకరించారు. నేషనల్ డిఫెన్స్ అకాడమీ పూర్వ విద్యార్ధి అయిన ఎయిర్ మార్షల్ 13 జూన్ 1987న భారతీయ వైమానిక దళ పాలన శాఖలో ఎయిర్ ట్రాఫిక్ కంట్రోలర్గా నియమించారు. ఆయన సింగపూర్ ఏవియేషన్ అకాడమీకు చెందిన కాలేజ్ ఆఫ్ ఎయిర్ వార్ఫేర్ అండ్ కంట్రోల్ నుంచి హయ్యర్ ఎయిర్ కమాండ్ కోర్సును పూర్తి చేశారు.
దాదాపు 36 సంవత్సరాల వృత్తిపరమైన జీవితంలో ఎయిర్ మార్షల్ వివిధ క్షేత్ర, పరిపాలనా బాధ్యతలను నిర్వర్తించారు. ప్రస్తుత నియామకానికి ముందు న్యూఢిల్లీలోని వైమానిక కేంద్ర కార్యాలయంలో డైరెక్టర్ జనరల్ గా ఉన్నారు.
ఆయన అందించిన విలక్షణ సేవలకు, 2022 జనవరిలో భారత రాష్ట్రపతి ఆయనకు విశిష్ఠ సేవా పతకాన్ని ప్రదానం చేశారు.
.
(Visitor Counter : 85
నూతన మరియు పునరుత్పాదక శక్తి మంత్రిత్వ శాఖ
అండమాన్ అండ్ నికోబార్, లక్షదీవుల్లో హరిత ఇంధన వినియోగమే లక్ష్యంగా కేంద్ర ప్రభుత్వ చర్యలు
మాల్దీవుల దేశం నిర్వహించిన మూడవ గ్లోబల్ రీ ఇన్వెస్ట్ కార్యక్రమంలో పేర్కొన్న కేంద్ర మంత్రి ఆర్.కె.సింగ్
పునర్ వినియోగ శక్తి ప్రాజెక్టుల ఏర్పాటుకు సంబంధించి మాల్దీవులకు పూర్తిస్థాయిలో సహకారమందిస్తామని పేర్కొన్న కేంద్ర విద్యుత్ శాఖ మంత్రి
పునర్ వినియోగ శక్తి ప్రాజెక్టులను ప్రోత్సహించే విషయంలో మాల్దీవులకు పూర్తిస్థాయిలో సహకారమందిస్తామని ఆ దేశానికి భారతదేశ విద్యుత్, పునర్ వినియోగ శక్తి శాఖ మంత్రి శ్రీ ఆర్ కె. సింగ్ హామీనిచ్చారు. మూడవ గ్లోబల్ రీ ఇన్వెస్ట్ సందర్భంగా మాల్దీవులు దేశంతో నిర్వహించిన సమావేశంలో మాట్లాడిన ఆయన భారతదేశంలోని ద్వీపాలను కూడా పూర్తిస్థాయిలో హరిత ఇంధన ద్వీపాలుగా మారుస్తామని అన్నారు. దీనికి సంబంధించి ఆయా ద్వీపాల్లో హరిత ఇంధన వినియోగానికి సంబంధించి పునర్ వినియోగ ఇంధన వనరుల మీద ఆధారపడేలా ఆదేశాలిచ్చి లక్ష్యాలను నిర్దేశించామని కేంద్ర మంత్రి స్పష్టం చేశారు.
వాతావరణ మార్పులకు సంబంధించి రెండుశాతం లోపే వుండేలా పెట్టుకున్న లక్ష్యాన్ని భారతదేశం చేరుకుందని అలా లక్ష్యం ప్రకారం చేరుకున్న కొన్ని దేశాల్లో భారతదేశం ఒకటని కేంద్రమంత్రి అన్నారు. ఇప్పటికే భారతదేశంలో ఒక లక్షా 36 వేల మెగావాట్ల ఆర్ ఇ  సామర్థ్యాన్ని పొందిందని, మరో 57వేల మెగావాట్ల విద్యుత్ శక్తి సామర్థ్యం అదనంగా వచ్చేలా చర్యలు చేపట్టామని అన్నారు.
విద్యుత్ శక్తిని సమర్థవంతంగా వాడుకోవడానికిగాను శక్తివంతమైన కార్యక్రమాన్ని భారతదేశం అమలు చేస్తోందని దేశంలో 11 మిలియన్ లెడ్ బల్బులను వీధిదీపాలుగా ఏర్పాటు చేయడం జరిగిందని కేంద్రమంత్రి అన్నారు. పర్యావరణ హిత ఇంధన వనరులద్వారా కార్బన్ డయాక్సయిడ్ ఉద్గారాలను తగ్గించుకోవడం తమకు అత్యంత ముఖ్యమని ఆయన స్పష్టం చేశారు. ఎంతో సుందరమైన మాల్దీవులు కూడా పునర్ వినియోగ శక్తి వనరుల వినియోగానికి అత్యంత ప్రాధాన్యత ఇవ్వాలని ఆయన అన్నారు.
పునర్ వినియోగ శక్తి వనరుల రంగంలో భారతదేశం అమలు చేస్తున్న విధానాలను కేంద్రమంత్రి శ్రీ సింగ్ వివరించారు. పర్యావరణానికి పరిరక్షణకు ఇస్తున్న ప్రాధాన్యతను వివరించారు.
2030 నాటికి నాలుగు లక్షలా యాబైవేల మెగావాట్ల ఆర్ ఇ సామర్థ్యాన్ని సాధించడమే తమ లక్ష్యమని శ్రీ సింగ్ పేర్కొన్నారు. భూగోళం వేడెక్కడంవల్ల ద్వీపదేశాలు, ద్వీప ప్రాంతాలు ప్రమాదంలో పడతాయనే ఆందోళనల్ని ఆయన ప్రస్తావించారు. కాబట్టి మాల్దీవుల్లో పునర్ వినియోగ శక్తి వనరులకు ప్రాధాన్యత ఇవ్వాలని ఆయన సూచించారు.
ఈ సమావేశంలో మాల్దీవులకు చెందిన మంత్రి హుస్సేన్ రషీద్ హాసన్ మాట్లాడారు. చమురు దిగుమతులపై ఆధారపడడాన్ని తగ్గించుకుంటున్నామని పునర్ వినియోగ శక్తి వనరులకు ప్రాధాన్యత ఇస్తున్నామని అన్నారు. పెట్టుబడిదారులకు ప్రయోజనం కలిగించే విధానాలను అమలు చేస్తున్నామని తద్వారా ఆర్ ఇని ప్రోత్సహిస్తున్నామని ఆయన స్పష్టం చేశారు. పర్యావరణాన్ని కాపాడుకోవడానికిగాను పునర్ వినియోగ శక్తి వనరులకు ప్రాధాన్యాతనిచ్చేలా 2013నుంచి మాల్దీవులు ప్రభుత్వం చర్యలు చేపట్టింది. తద్వారా దేశ ఆర్ధిక వ్యవస్థకు కూడా మేలు జరుగుతోంది. ఈ రంగంలో ఆ దేశం పెట్టుకున్న తొమ్మిది ముఖ్యమైన విధానాల్లో ఒకటి ప్రైవేటు రంగంలో పునర్ వినియోగ శక్తి ఉత్పత్తిని ప్రోత్సహించడం. 2023 నాటికి తమ దేశ శక్తి వినియోగంలో 20శాతం పునర్ వినియోగ శక్తి వనరులనుంచి వచ్చేలా ఆ దేశం లక్ష్యంగా పెట్టుకుంది.
రహదారి రవాణా, హైవేల మంత్రిత్వ శాఖ
2023 మార్చి నాటికి పూర్తి కానున్న పూణే-సతారా జాతీయ రహదారి లో ఖంబత్కి ఘాట్ వద్ద నిర్మిస్తున్న కొత్త 6-లేన్ సొరంగ మార్గం నిర్మాణం
పూణే-సతారా హైవేస్లో  ఖంబత్కీ ఘాట్ వద్ద కొత్తగా నిర్మిస్తున్న 6-లేన్ సొరంగ మార్గం నిర్మాణ పనులు వేగంగా సాగుతున్నాయని కేంద్ర రోడ్డు రవాణా మరియు రహదారుల మంత్రి శ్రీ నితిన్ గడ్కరీ వెల్లడించారు. ఒక్కొక్కటి 3 లేన్లతో నిర్మిస్తున్న జంట సొరంగం నిర్మాణం పూర్తి స్థాయిలో ఉందని మంత్రి తెలిపారు. సొరంగ మార్గం వివరాలను శ్రీ గడ్కరీ ట్వీట్ లో వివరించారు. .
.సతారా-పూణే మార్గంలో ప్రస్తుతం 'ఎస్' ఆకారంలో ఉన్న మలుపు నిర్మాణం త్వరలో పూర్తవుతుందని మంత్రి తెలిపారు. దీని నిర్మాణం పూర్తయితే ప్రమాదాల సంఖ్య గణనీయంగాతగ్గుతుందని ఆయన అన్నారు. 6.43 కి.మీ పొడవున్న ఈ ప్రాజెక్టును 926 కోట్ల రూపాయల మూలధన ఖర్చు అంచనాలతో చేపట్టామని అన్నారు. మార్చి 2023 నాటికి నిర్మాణ కార్యక్రమాలను పూర్తి చేయాలని లక్ష్యంగా నిర్ణయించామని అన్నారు.
ప్రధానమంత్రి శ్రీ నరేంద్ర మోదీ నాయకత్వంలో దేశంలో మౌలిక సదుపాయాలు గతంలో ఎన్నడూ లేనివిధంగా అభివృద్ధి చెందుతున్నాయని శ్రీ గడ్కరీ తన ట్వీట్ లో పేర్కొన్నారు. ' అనుసంధానం ద్వారా అభివృద్ధి' అంశానికి ప్రాధాన్యత ఇస్తూ ప్రభుత్వం కార్యక్రమాలను అమలు చేస్తున్నదని పేర్కొన్నారు. నవ భారతదేశానికి ప్రపంచ స్థాయి మౌలిక సదుపాయాలు కల్పిస్తామని ఆయన అన్నారు.
సొరంగ మార్గం రవాణా సౌకర్యాలను మెరుగుపరుస్తుందని శ్రీ గడ్కరీ వివరించారు. ప్రయాణ సమయం, ఖర్చు తగ్గించడం ద్వారా ప్రయాణికులకు సొరంగ మార్గం ప్రత్యక్ష ప్రయోజనాలను అందిస్తుందని శ్రీ గడ్కరీ చెప్పారు.
పూణే-సతారా మరియు సతారా - పూణేలో ఖంబటాకీ ఘాట్లో సగటు ప్రయాణ సమయం వరుసగా 45 నిమిషాలు మరియు 10-15 నిమిషాలుగా ఉందని మంత్రి చెప్పారు. ఈ సొరంగం పూర్తయితే, సగటు ప్రయాణ సమయం సగటున దాదాపు 5-10 నిమిషాలకు తగ్గుతుంది.
ప్రధాన మంత్రి కార్యాలయం
ఆయుష్మాన్ భారత్ పథకం పట్లపౌరుల ప్రతిస్పందన ను శేర్ చేసిన ప్రధాన మంత్రి
భారతదేశం లో పౌరులు అందరి కి 5 లక్షల రూపాయల వంతున ఆరోగ్య బీమా రక్షణ ను అందిస్తున్నటువంటి ఆయుష్మాన్ భారత్ పథకం గురించి పౌరుల లో ఒకరు వ్యక్తం చేసిన ప్రతిస్పందన ను ప్రధాన మంత్రి శ్రీ నరేంద్ర మోదీ శేర్ చేశారు. ఈ పథకం యొక్క లబ్ధి ని యావత్తు భారతదేశం లో ఎక్కడైనా పొందవచ్చును అని ప్రధాన మంత్రి పేర్కొన్నారు.
పౌరుల లో ఒకరు చేసిన ట్వీట్ ను ప్రధాన మంత్రి ఉదాహరిస్తూ,
‘‘సంపూర్ణం గా ఉంది ఇది. అదే మాదిరి గా ఏ వ్యక్తి అయినా సరే ఈ పథకం యొక్క ప్రయోజనాన్ని యావత్తు భారతదేశం లో ఎక్కడ అయినా పొందవచ్చు అనే యథార్థం ఏదయితే ఉందో అది కూడా అంతే ముఖ్యమైంది.’’ అని ట్వీట్ చేశారు.
బొగ్గు మంత్రిత్వ శాఖ
సిబ్బంది మొత్తానికి కోవిడ్ -19 టీకా వేయించిన మొట్టమొదటి పిఎస్ యు ఎన్ సి ఎల్
కోల్ ఇండియా లిమిటెడ్ అనుబంధ సంస్థ అయిన నార్తర్న్ కోల్ ఫీల్డ్స్ లిమిటెడ్  తన సిబ్బందికి, వారి కుటుంబ సభ్యులందరికీ కోవిడ్ -19 టీకాను వేయించింది. ఈ పని చేయడంలో దేశంలోనే మొదటి పిఎస్ యుగా రికార్డు నమోదు చేసింది. ఈ కంపెనీలో పూర్తి స్థాయిలో 13 వేల మంది సిబ్బంది పని చేస్తుండగా 16 వేల మంది కాంట్రాక్ట్ కార్మికులుగా పని చేస్తున్నారు. ఇక ఈ కంపెనీ సిబ్బందికి సంబంధించిన కుటుంబ సభ్యులు 20 వేల మందిదాకా కంపెనీ చుట్టుపక్కల నివసిస్తున్నారు.
కనీ వినీ ఎరగని కోవిడ్ సంక్షోభ సమయంలో కూడా తమ సిబ్బంది ఇరవై నాలుగు గంటలూ పని చేసి దేశానికి అవసరమయ్యే బొగ్గు సరఫరాలో ఎలాంటి అంతరాయం లేకుండా చూశారని ఎన్ సి ఎల్ సిఎండి శ్రీ ప్రభాత్ కుమార్ సిన్హా అన్నారు. వారే మా అసలైన ఆస్తి, వారితోపాటు వారి కుటుంబ సభ్యుల ఆరోగ్యానికి, భద్రతకు ప్రాధాన్యత ఇచ్చామని, టీకా వేయించడంలో ఎక్కడా రాజీపడకుండా కృషి చేశామని ఆయన వివరించారు.
స్థానిక అధికారుల పూర్తి స్థాయి మద్దతుతో ఎన్ సి ఎల్ కంపెనీ తన సిబ్బందికి వారి కుటుంబ సభ్యులకు టీకాలు వేయించింది. అంతే కాదు ఇందుకోసం తన స్వంత వనరులను కూడా వినియోగించి అందరికీ టీకా లభించేలా చూసింది. ఈ లక్ష్యాన్ని సాధించడంకోసం పలు వర్గాల సిబ్బందిని గుర్తించి ప్రత్యేక కార్యక్రమాలను చేపట్టి, ఇంటింటికీ తిరిగి, ప్రచారం చేశారు. అనుకున్న ప్రకారం అందరికీ టీకాలు వేయించారు.
కంపెనీ సిబ్బందికి వారి కుటుంబ సభ్యులకు టీకా మొదటి డోసు పూర్తయిందని, రెండో డోసు వేసే పనిని కూడా మొదలుపెట్టామని ఎన్ సి ఎల్ జనరల్ మేనేజర్  శ్రీ ఛార్లెస్ జస్టర్ అన్నారు. ఇప్పటికే కంపెనీ 30 వేల డోసుల టీకాను సమకూర్చుకుందని దాంతో మొదటి డోసు పూర్తి చేసి మిగిలిపోయిన డోసులతో రెండో డోసు కార్యక్రమాన్ని మొదలుపెట్టామని ఆయన అన్నారు. రెండో డోసు కార్యక్రమాన్ని కూడా త్వరలోనే పూర్తి చేస్తామని ఆయన స్పష్టం చేశారు.
ఎన్ సి ఎల్ అనేది సింగ్రౌలికి చెందిన భారత ప్రభుత్వ మినీ రత్న కంపెనీ. ఉన్నత స్థాయి యాంత్రిక వ్యవస్థతో పది ఓపన్ కాస్ట్బొగ్గు గనుల్లో అది పని చేస్తోంది. జాతీయ బొగ్గు ఉత్పత్తిలో 15 శాతం వాటాను ఎన్ సిఎల్ కలిగి వుంది. గత ఆర్ధిక సంవత్సరంలో ఈ కంపెనీ 115 మిలియన్ టన్నుల బొగ్గును ఉత్పత్తి చేసింది.
గృహ నిర్మాణం మరియు పట్టణ వ్యవహారాల మంత్రిత్వ శాఖ
అందుబాటులో ఉన్న అద్దె ఇళ్ల ప్రాంగణాలు , ప్రధాన్ మంత్రి ఆవాస్ యోజన కింద ఉప-పథకం - అర్బన్  ప్రభుత్వ / ప్రైవేట్ సంస్థల చేత అమలవుతుంది
ప్రధాన మంత్రి ఆవాస్ యోజన - అర్బన్  కింద ఉపpmo -పథకం, అందుబాటులో ఉన్న అద్దె ఇళ్ల ప్రాంగణాలు  ప్రభుత్వ / ప్రైవేటు సంస్థలచే అమలు జరుగుతాయి, ప్రస్తుతం ఉన్న ప్రభుత్వ నిధుల ఖాళీ కాంప్లెక్స్లను ఎఆర్హెచ్సిలుగా మార్చడం ద్వారా లేదా నిర్మాణ, నిర్వహణ ద్వారా ఎఆర్హెచ్సి లు తమ సొంత ఖాళీ స్థలంలో ఉన్నాయి. పట్టణ వలసదారులకు / పేదలకు సరసమైన అద్దె గృహ పరిష్కారాల స్థిరమైన పర్యావరణ వ్యవస్థను రూపొందించడానికి “ఆత్మ నిర్భర్ భారత్” దృష్టికి అనుగుణంగా ఈ పథకం రూపొందించారు. పాలసీ ప్రోత్సాహకాల ద్వారా ప్రభుత్వ / ప్రైవేట్ సంస్థలకు అనుకూలమైన పర్యావరణ వ్యవస్థను సృష్టించడానికి ఉద్దేశించింది.
ఈ పథకం కింద ప్రభుత్వ-ప్రైవేట్ భాగస్వామ్యానికి ప్రేరణనిచ్చేందుకు, ఈ క్రింది ప్రోత్సాహకాలు / ప్రయోజనాలను కేంద్ర ప్రభుత్వం, రాష్ట్ర / యుటి ప్రభుత్వాలు క్రింద పేర్కొన్న విధంగా ప్రతిపాదించాయి:
- ఆదాయపు పన్ను చట్టం, 1961 లోని సెక్షన్ 80-ఐబిఎ ప్రకారం ‘అందుబాటులో ఉన్న హౌసింగ్’ మాదిరిగానే ఎఆర్హెచ్సి ల ఆపరేషన్ నుండి పొందిన లాభాలపై ఆదాయపు పన్ను మినహాయింపు;
- ఎఆర్హెచ్సి ల ఆపరేషన్ నుండి పొందిన లాభాలపై జిఎస్టి మినహాయింపు;
- వాణిజ్య బ్యాంకుల ద్వారా హౌసింగ్ ఫైనాన్స్ కంపెనీలు , ప్రియారిటీ సెక్టార్ లెండింగ్  చేత ఎఫడబుల్ హౌసింగ్ ఫండ్  కింద రాయితీ ద్వారా తక్కువ వడ్డీ రేటుతో ప్రాజెక్ట్ ఫైనాన్స్ / లోన్;
- అవసరమైతే, ఖాళీగా ఉన్న భూమిలో ఇళ్లకు “యూజ్ పర్మిషన్” మార్పులను అందించడం;
- 50% అదనపు ఫ్లోర్ ఏరియా రేషియో  / ఫ్లోర్ స్పేస్ ఇండెక్స్  ఉచితంగా;
- 30 రోజుల్లో డిజైన్ / డ్రాయింగ్లు, ఇతర చట్టబద్ధమైన ఆమోదాలు ;
- ఎంటిటీకి అదనపు ఖర్చు లేకుండా ప్రాజెక్ట్ సైట్ వరకు రహదారి, పారిశుధ్య సేవలు, నీరు, మురుగునీటి / సెప్టేజ్, డ్రైనేజీ, విద్యుత్ వంటి అవసరమైన మౌలిక సదుపాయాలు;
- వినూత్న, స్థిరమైన, ఆకుపచ్చ మరియు విపత్తు-స్థితిస్థాపక సాంకేతిక పరిజ్ఞానాలతో పాటు నిర్మాణ సామగ్రిని, ఖర్చుతో కూడుకున్న, వేగవంతమైన నాణ్యమైన నిర్మాణానికి ఉపయోగించడం కోసం టెక్నాలజీ ఇన్నోవేషన్ గ్రాంట్  రూపంలో అదనపు మంజూరును గృహనిర్మాణ పట్టణ వ్యవహారాల మంత్రిత్వ శాఖ  కేటాయిస్తుంది. టిఐజి రూ. 60,000 / - , రూ. 1,00,000 / -  మరియు రూ. స్కీమ్ మార్గదర్శకాల ప్రకారం డార్మిటరీ బెడ్ కి రూ.20,000 / - అందించబడుతుంది.
గృహ, పట్టణ వ్యవహారాల సహాయ మంత్రి శ్రీ హర్దీప్ సింగ్ పూరి ఈ రోజు లోక్ సభలో లిఖితపూర్వక సమాధానంలో తెలియజేశారు.
హోం మంత్రిత్వ శాఖ
కేంద్ర హోం, సహకార శాఖల మంత్రి శ్రీ అమిత్ షా అంతర్జాతీయ మాతృభాషా దినోత్సవం సందర్భంగా దేశ ప్రజలకు శుభాకాంక్షలు తెలిపారు
ఒక పిల్లవాడు తన మాతృభాషలో చదివి, మాట్లాడి, ఆలోచించినప్పుడు, అది అతనిలో ఆలోచించే, తర్కించే, విశ్లేషించే, పరిశోధించే సామర్థ్యాన్ని పెంచుతుంది
దీన్ని దృష్టిలో ఉంచుకుని, ప్రధానమంత్రి శ్రీ నరేంద్ర మోదీ నేతృత్వంలోని ప్రభుత్వం 'నూతన విద్యా విధానం' ద్వారా మాతృభాషలో విద్యకు ప్రాధాన్యమిచ్చింది. ఇది భారత దేశ ఉజ్వల భవిష్యత్తుకు ఆధారమవుతుంది
మన మాతృభాష తో అనుసంధానం కావడానికి, మరింత అభివృద్ధి చెందడానికి తీర్మానించు కోవాల్సిన రోజు ఇది
ఒక వ్యక్తి తన మాతృ భాషను సుసంపన్నం చేసినప్పుడే దేశంలోని అన్ని భాషలు అభివృద్ధి చెందుతాయి, దేశం కూడా సుభిక్షంగా ఉంటుంది, మీ మాతృభాషను గరిష్టంగా ఉపయోగించుకుంటామని ప్రతిజ్ఞ చేయండి.
కేంద్ర హోం, సహకార శాఖల మంత్రి శ్రీ అమిత్ షా అంతర్జాతీయ మాతృభాషా దినోత్సవం సందర్భంగా దేశ ప్రజలకు శుభాకాంక్షలు తెలిపారు.
కేంద్ర హోంమంత్రి ఈ మేరకు సామాజిక మాధ్యమం ద్వారా ట్వీట్ చేస్తూ, అందరికీ అంతర్జాతీయ మాతృభాషా దినోత్సవ శుభాకాంక్షలు తెలియజేశారు. మన మాతృభాష తో అనుసంధానమై మరింత అభివృద్ధి చెందేలా తీర్మానం చేయాల్సిన రోజు ఇదే నని ఆయన పిలుపునిచ్చారు. ఒక వ్యక్తి తన మాతృ భాషను సుసంపన్నం చేసినప్పుడే దేశంలోని అన్ని భాషలూ సుభిక్షంగా ఉంటాయనీ, దేశం కూడా సుభిక్షంగా ఉంటుందనీ, ఆయన పేర్కొన్నారు. మాతృభాషను గరిష్టంగా వినియోగించుకుంటామని మనం ప్రతిజ్ఞ చేయాలని ఆయన కోరారు.
ఒక పిల్లవాడు తన మాతృభాషలో చదివినప్పుడు, మాట్లాడినప్పుడు, ఆలోచించినప్పుడు, అది అతనిలో ఆలోచించే, తర్కించే, విశ్లేషించే, పరిశోధన చేసే సామర్థ్యాన్ని పెంపొందిస్తుందని శ్రీ అమిత్ షా అభిప్రాయపడ్డారు. దీనిని దృష్టిలో ఉంచుకుని, ప్రధాన మంత్రి శ్రీ నరేంద్ర మోదీ నాయకత్వంలోని ప్రభుత్వం 'నూతన విద్యా విధానం' ద్వారా మాతృభాషలో విద్యకు ప్రాధాన్యతనిచ్చిందని, ఆయన పేర్కొన్నారు. ఇది భారత దేశ ఉజ్వల భవిష్యత్తుకు ఆధారం అవుతుందని, ఆయన సూచించారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
60 రోజుల అనంతరం ఇండియా లో క్రియాశీల కేస్లోడ్ 12 లక్షలకు పైగానే ఉంది.
యాక్టివ్ కేసుల సంఖ్య గత 24 గంటలలో 63,463 తగ్గాయి
ఇండియా లో వరుసగా మూడోరోజు లక్ష కేసుల లోపు నమోదైంది.
గత 24 గంటలలో 94,052 కొత్త కోవిడ్ కేసులు నమోదయ్యాయి.
గత 24 గంటలలో 1,51,367 మంది పేషెంట్లు కోవిడ్ నుంచి కోలుకున్నారు.
వరుసగా 28 వ రోజు, రోజువారి కోవిడ్ కేసుల కంటే కోలుకున్న కేసులు ఎక్కువగా ఉన్నాయి.
దేశంలో ఇప్పటివరకు మొత్తం కోలుకున్న కేసులు 2,76,55,493
రికవరీ రేటు 94.77 శాతానికి పెరుగుదల
వారపు పాజిటివిటీ రేటు ప్రస్తుతం 5.43 శాతం వద్ద ఉంది.
రోజువారి పాజిటివిటి రేటు 4.69 శాతం వద్ద ఉంది. ఇది వరుసగా 17 వరోజు 10 శాతం దిగువనే ఉంది.
దేశంలో కోవిడ్ పరీక్షల సంఖ్యను గణనీయంగా పెంచడం జరిగింది. దేశవ్యాప్తంగా ఇప్పటివరకు మొత్తం 37.21 కోట్ల పరీక్షలు నిర్వహించారు.
జాతీయ వాక్సినేషన్ కార్యక్రమం కింద ఇప్పటివరకు 24 కోట్లకు పైగా  వాక్సిన్డోస్లు వేశారు
మహిళా, శిశు అభివృద్ధి మంత్రిత్వ శాఖ
దేశవ్యాప్తంగా అంగన్వాడీలపై కొవిడ్ ప్రభావం
విపత్తుల నిర్వహణ చట్టం-2005 కింద కేంద్ర హోంమంత్రిత్వ శాఖ నిర్దేశించిన ప్రకారం, కరోనా వైరస్ వ్యాప్తిని నియంత్రించడానికి, దేశవ్యాప్తంగా ఉన్న అంగన్వాడీ కేంద్రాలను మూసివేయించాం. రాష్ట్రాలు, కేంద్ర పాలిత ప్రాంతాలతో గత జులైలో జరిపిన సమావేశంలో, కొవిడ్ వ్యాప్తి పరిస్థితుల్లో అంగన్వాడీ కేంద్రాలను తెరవలేమని చాలా రాష్ట్రాలు స్పష్టం చేశాయి. అయితే, పోషకాహారం పంపిణీ ఆగకుండా, లబ్ధిదారుల ఇంటి వద్దకే అంగన్వాడీ కార్యకర్తలు, సహాయకులు వెళ్లి అనుబంధ పోషకాహారాన్ని అందిస్తున్నారు. 15 రోజులకు ఒకసారి పోషకాహారం పంపిణీ చేయాలని రాష్ట్రాలు, కేంద్ర పాలిత ప్రాంతాలకు మంత్రిత్వ శాఖ ఆదేశాలు ఇచ్చింది. దీంతోపాటు, కొవిడ్ సంబంధిత నిఘా, అవగాహన లేదా కేటాయించిన ఇతర కార్యక్రమాల్లో స్థానిక ప్రభుత్వ యంత్రాంగాలకు అంగన్వాడీ కార్యకర్తలు, సహాయకులు సాయం చేస్తున్నారు.
కేంద్ర మహిళ, శిశు అభివృద్ధి శాఖ మంత్రి శ్రీ స్మృతి జుబిన్ ఇరానీ, ఈ సమాచారాన్ని లిఖితపూర్వక సమాధానంగా రాజ్యసభకు సమర్పించారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్తంగా నిర్వహిస్తున్న జాతీయ కోవిడ్ -19 వాక్సినేషన్ కార్యక్రమంలో భాగంగా 68.75 కోట్ల వాక్సిన్ డోస్లు వేయడం జరిగింది.
(గత 24 గంటలలో 38,948 కోవిడ్ కొత్త కేసులు నమోదయ్యాయి.
క్రియాశీల కేసులు మొత్తం కేసులలో 1.23 శాతం
ఇండియా లో క్రియాశీల కేస్లోడ్ 4,04,874 గా ఉంది.
దేశంలో రికవరీ రేటు ప్రస్తుతం 97.44 శాతంగా ఉంది.
గత 24 గంటలలో 43,903 మంది కోవిడ్ నుంచి కోలుకున్నారు. మొత్తం కోవిడ్ నుంచి కోలుకున్న వారి సంఖ్య 3,21,81,995.
వారపు పాజిటివిటి రేటు 2.58 శాతం. గత 73 రోజులలో ఇది 3 శాతం కంటే తక్కువ
రోజువారి పాజిటివిటి రేటు 2.76 శాతంగా ఉంది.
ఇప్పటివరకు మొత్తం 53.14 కోట్ల కోవిడ్ నిర్ధారణ పరీక్షలు నిర్వహించడం జరిగింది.
గనుల మంత్రిత్వ శాఖ
2023 జులై 10.7% పెరిగిన ఖనిజ ఉత్పత్తి పదిహేను కీలక ఖనిజాల ఉత్పత్తిలో వృద్ధి
2023 జులైలో, గనులు & క్వారీ రంగం ఖనిజ ఉత్పత్తి సూచిక 111.9 వద్ద ఉంది. జులై 2022 స్థాయితో పోలిస్తే ఇది 10.7 % వృద్ధి. 'ఇండియన్ బ్యూరో ఆఫ్ మైన్స్'  తాత్కాలిక గణాంకాల ప్రకారం, 2023 ఏప్రిల్-జులైలో మొత్తం వృద్ధి, గత సంవత్సరం ఇదే కాలంతో పోలిస్తే 7.3%గా ఉంది.
2023 జులైలో కీలక ఖనిజాల ఉత్పత్తి స్థాయిలు: బొగ్గు 693 లక్షల టన్నులు, లిగ్నైట్ 32 లక్షల టన్నులు, సహజ వాయువు  3062 మిలియన్ క్యూ.మీ, పెట్రోలియం  25 లక్షల టన్నులు, బాక్సైట్ 1477 వేల టన్నులు, క్రోమైట్ 280 వేల టన్నులు, రాగి కాన్సెన్ట్రేట్ 10 వేల టన్నులు, బంగారం 102 కిలోలు, ఇనుప ఖనిజం 172 లక్షల టన్నులు, లెడ్ కాన్సెన్ట్రేట్ 30 వేల టన్నులు, మాంగనీస్ ఖనిజం 217 వేల టన్నులు, జింక్ కాన్సెన్ట్రేట్ 132 వేల టన్నులు, సున్నపురాయి 346 లక్షల టన్నులు, ఫాస్ఫోరైట్ 120 వేల టన్నులు, మాగ్నసైట్ 10 వేల టన్నులు.
2022 జులైతో పోలిస్తే 2023 జులైలో సానుకూల వృద్ధిని చూపిన కీలక ఖనిజాలు: క్రోమైట్ , మాంగనీస్ ఖనిజం , బొగ్గు , సున్నపురాయి , ఇనుప ఖనిజం , బంగారం , రాగి కాన్సెన్ట్రేట్ , సహజ వాయువు  , లెడ్ కాన్సెన్ట్రేట్ , జింక్ కాన్సెన్ట్రేట్ , మాగ్నసైట్ , పెట్రోలియం  . ప్రతికూల వృద్ధిని చూపిన ఇతర కీలక ఖనిజాలు: లిగ్నైట్ , బాక్సైట్ , ఫాస్ఫోరైట్ , వజ్రాలు .